cyanic-selkie/wikianc huggingface dataset:
முத்தால்நாயக்கர்பட்டி
முத்தால்நாயக்கர்பட்டி (Muthalnaickerpatti) என்ற கிராமம் இந்தியாவில் தமிழ்நாடு மாநிலத்தில் விருதுநகர் மாவட்டத்தில் சாத்தூர் வட்டத்தில் அமைந்துள்ளது. வெள்ளரிக்காய் நகர் எனப்படும் சாத்தூருக்கும் குட்டி சப்பான் எனப்படும் சிவகாசிக்கும் இடையில் இக்கிராமம் இருக்கிறது.
தட்பவெப்பநிலை
இங்கு அதிகமான வெப்பம் நிலவுகிறது. செப்டம்பர்-அக்டோபர் மழை பெய்கிறது. கோடைகாலத்தில் 35 டிகிரி செல்சியசும் குளிர்காலத்தில் 19 டிகிரி செல்சியசும் வெப்பம் நிலவுகிறது.
மெத்திலீன் பச்சை
மெத்திலீன் பச்சை (Methylene green)  என்பது C16H17ClN4O2S   என்ற மூலக்கூற்று வாய்பாடு கொண்ட ஒரு கரிம வேதியியல் பல்லினவளைய அரோமாட்டிக் சேர்மமாகும். மெத்திலீன் நீலத்தை ஒத்த இச்சேர்மம் ஒரு சாயமாகப் பயன்படுத்தப்படுகிறது.
மேற்கோள்கள்
பகுப்பு:பல்லின வளையச் சேர்மங்கள் பகுப்பு:குளோரைடுகள் பகுப்பு:இழையவியல்
புத்தளம் முத்தாரம்மன் கோயில்
புத்தளம் முத்தாரம்மன் கோயில் தமிழ்நாட்டில் கன்னியாகுமரி மாவட்டம், புத்தளம் என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:கன்னியாகுமரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மகுடி
மகுடி என்பது பாம்பாட்டிகள் பயன்படுத்தும் ஒரு மரபுவழி இசைக்கருவி இதுவாகும். இது துளைக்கருவிகள் அல்லது காற்று இசைக்கருவிகள் வகையைச் சேர்ந்தது.
வரலாறு
மகுடி இந்தியாவில் தோற்றம்பெற்ற ஒரு பண்பாட்டு இசைக்கருவி ஆகும். சமயச் சடங்குகளில் பொதுவாகப் பயன்படுத்தப் படுகிறது. இந்தியாவின் கிராமிய இசையிலும் பாம்பாட்டிகளாலும் பன்னெடுங்கலமாகப் பயன்படுத்தப்பட்டு வருகிறது.
கருவி அமைப்பு
சுரைக்குடுக்கை என்னும் உலர்ந்த சுரைக்காய் இதற்குப் பயன்படும். சுரைகுடுக்கையின் கழுத்துப் பகுதி நீக்கப்பட்டு அதில் மூங்கில் குழல்கள் பொருத்தப்படும். இசையை ஏற்படுத்தக் கூடியவாறு ஏழு துளைகள் வரை குழலில் இடப்படும். இடைவெளிகள் தேன்மெழுகு மூலம் காற்றிறுக்கமாக மூடப்படும். இரண்டு அல்லது மூன்று குழல்களைக் கொண்ட மகுடிகளும் உள்ளன. மகுடியின் வடிவமானது நடுப்பகுதி உப்பலாகவும் வாய்ப்பகுதியும், அடிப்பகுதியும் புல்லாங்குழல் போலவும் இருக்கும். 28 சைவ ஆகமங்களில் ஒன்றான காமிகாமகம் நூலில் மகுடி இசையை புஜங்க ஸ்வரம் என்று குறிப்படபட்டுள்ளது.
ஆதாரங்கள்
பகுப்பு:தமிழர் இசைக்கருவிகள் பகுப்பு:இசைக்கருவிகள் பகுப்பு:காற்றிசைக் கருவிகள் பகுப்பு:துளைக் கருவிகள்
லட்சுமி ராஜரத்தினம்
லட்சுமி ராஜரத்தினம் (பிறப்பு: மார்ச் 27 1942, மறைவு: பிப்ரவரி 8, 2021) என்பவர் தமிழ் எழுத்தாளராவார். புதினங்கள், சரித்திரச் சிறுகதைகள், ஆன்மிகச் சொற்பொழிவுகளுக்குப் புகழ்பெற்றவர். இதுவரை 1,500 சிறுகதைகள், 300க்கும் மேற்பட்ட புதினங்கள், நூற்றுக்கும் மேற்பட்ட வானொலி நாடகங்கள், 15 சென்னை தொலைக்காட்சி நாடகங்கள், 3 தொலைக்காட்சி நெடுந்தொடர்கள், 3,500க்கும் மேற்பட்ட ஆன்மிகக் கட்டுரைகளை எழுதியுள்ளார். இசைத் துறையிலும் ஆர்வம் கொண்டு திருவையாறு தியாகராஜ ஆராதனை விழாவில் பாடியுள்ளார்.
குடும்பம்
இவர் திருச்சியில் 1943 ஆண்டு ஆண்டு மார்ச் மூன்றாம் நாள் பிறந்தார். முனைவர் பட்டமும் வாங்கியவர். இதுவரை 2500 சொற்பொழிகள் செய்துள்ளார். திருவையாறு தியாகராஜ ஆராதனை, கோயம்புத்தூர், தஞ்சை என கச்சேரிகள் செய்துள்ளார். இவருக்கு ராஜஸ்யாமளா என்ற ஒரு மகள் உள்ளார். மகளின் நாட்டியத்துடன் இவர் பல முறை பாடியுள்ளார்.
விருதுகள்
1991 இல் எழுத்துக்காகவும், 1993 இல் ஆன்மிகச் சொற்பொழிவுக்காகவும் காஞ்சி சங்கர மடத்தால் கவுரவிக்கப்பட்டார். 1999 இல் 'செந்தமிழ்ச் செல்வி' என்று ஸ்ரீகுக ஸ்ரீ வாரியார் விருதைப் பெற்றார். ஜனவரி 2002 இல் கொழும்பு இந்து மகா சபையில் இவருக்கு 'சொற்சுவை நாயகி' என்ற விருதினைப் பெற்றார். கலைமகள் பத்திரிக்கை இவருக்குச் சிறந்த எழுத்தாளர் விருதை ஜனவரி 2019 இல் கொடுத்தது. இவரின் இதயக்கோயில் நாவல் கலைமகள் நாராயணஸ்வாமி ஐயர் பரிசு பெற்றது.
மேற்கோள்கள்
பகுப்பு:தமிழக எழுத்தாளர்கள் பகுப்பு:1942 பிறப்புகள் பகுப்பு:2021 இறப்புகள்
பென்-ஹர் (1959 திரைப்படம்)
பென்-ஹர் (Ben-Hur) திரைப்படம் லியூவ் வாலெஸின் நாவலான பென்-ஹர்:எ டேல் ஆப் கிறைஸ்ட் (1880) இன் திரைப்பட வெளியீடாகும். பதினொரு ஆஸ்கார் விருதுகளை வென்ற திரைப்படங்களான டைட்டானிக் மற்றும் த லோர்ட் ஆப் த ரிங்க்ஸ்:ரிட்டேர்ன் ஆப் த கிங் ஆகிய திரைப்படங்களுடன் இத்திரைப்படமும் அடங்கும் என்பது குறிப்பிடத்தக்கது.
வகை
காப்பியப்படம்
கதை
யூதா பென் ஹர் யூதனான இவன் ஜெருசலேமின் ஒரு பெரும் பணக்காரனாக விளங்கினான். இவனது சிறுவயது நண்பனான மெசாலா ரோமானியப் போர்த் தளபதியாக பென்ஹரிடம் வந்தான். சந்தித்துக்கொள்ளும் இரு நண்பர்களும் தங்களின் வெவ்வேறு கொள்கைகளினால் பிரிகின்றனர். யூதா தன்னுடைய யூத சமயத்தில் பற்றுள்ளவனாகவும் அதேசமயம் அவனது நண்பனோ உலகத்தினை அடைய வேண்டும் என்ற அவாவுடன் காணப்படுகின்றான். ஒரு சமயம் யூதாவினால் தவறுதலாக தள்ளிவிடப்பட்ட வீட்டின் ஓடு ரோமானிய தலைமைப் பொறுப்பில் இருந்தவனைத் தாக்கிப் பின்னர் அவனது இறப்பிற்கே காரணமாக அமைந்தது. இதனைத் தெரிந்து கொள்ளும் மெசாலா தவறுதலாகத் தான் யூதா அவ்வோட்டினைத் தள்ளியிருப்பான் என்று தெரிந்தும் யூதவைச் சிறையில் அடைக்கின்றான். பின்னர் மெசாலாவை பழி வாங்குவதாகச் சபதம் செய்யும் யூதா பல சிக்கல்களிற்குப்பிறகு கைதியாக்கப்பட்டு அரேபிய நாட்டிற்கு தப்பிச் செல்கின்றான். மேலும் அங்கிருந்த ஒரு அரேபிய மன்னனின் உதவியுடன் குதிரைச் சவாரியில் மெசாலாவை வெற்றி கொண்டு பழி தீர்க்கின்றான்.
கிராமி விருது
பகுப்பு:ஆங்கிலத் திரைப்படங்கள் பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள் பகுப்பு:1959 திரைப்படங்கள் பகுப்பு:அமெரிக்கத் திரைப்படங்கள்
அலெக்ஸ் டியூடர்
அலெக்ஸ் டியூடர் (Alex Tudor, பிறப்பு: அக்டோபர் 23 1977) என்பவர் இங்கிலாந்து அணியின் துடுப்பாட்டக்காரர் ஆவார். இவர் 10 தேர்வுத் துடுப்பாட்டப் போட்டிகளிலும், மூன்று ஒருநாள் பன்னாட்டுத் துடுப்பாட்டப் போட்டிகளி லும் 129 முதல்தர துடுப்பாட்டப் போட்டிகளிலும், 82 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1998 - 2002 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1977 பிறப்புகள் பகுப்பு:எஸ்செக்ஸ் துடுப்பாட்டக்காரர்கள் பகுப்பு:வாழும் நபர்கள்
ஐயா
ஐயா என்பது தமிழில் வழங்கப்படும் ஒரு சொல்லாகும். இச்சொல் தமிழர் பேச்சு வழக்கில் பல்வேறு விதமான பயன்பாடுகளைக் கொண்டுள்ளது. குறிப்பாக ஒருவரை கௌரவமாக அல்லது உயர்வாக அழைப்பதற்கு "ஐயா" எனும் சொல் பரவலாகப் பயன்படுகிறது.
கௌரவப் பெயர்
ஐயா எனும் சொல் உயர் சான்றோர், உயர் பணிகளில் கடமையாற்றுவோர், வயதில் முதிர்ந்தோர் போன்ற ஆண் பாலினத்தவரை கௌரவமாகவும் உயர்வானவராகவும் விழித்துப் பேசுவதற்கு பயன்படுகிறது.
ஐயா எனும் சொல் ஆங்கிலத்தில் "Sir" என்பதற்கு இணையான சொல்லாகப் பலவிடங்களில் பயன்படுகிறது. அதேவேளை எல்லாவிடங்களிலும் அவ்வாறே பயன்படுகிறது என்றும் கூறமுடியாது. ஆங்கிலத்தில் வயதில் இளையவரையும் "Sir" என்று அழைப்பதுப்போன்ற பயன்பாடு தமிழில் இல்லை. குறிப்பாக வயதில் ஓரளவேணும் முதர்ச்சியடைந்தோரையும், சான்றோரையும், உயர்பணிகளில் இருப்போரையும் "ஐயா" என்று அழைக்கும் வழக்கு என்பது, ஒருவரை ஏதோவொரு வகையில் உயர்வானவராக கௌரவப்படுத்தி பேசுவதற்கான சொல்லாடலாகவே பார்க்க முடியும்.
எழுத்துவடிவில்
எழுத்துவடிவிலும் "ஐயா" எனும் சொல் ஆங்கிலத்தில் "Sir" எனும் சொல்லிற்கு இணையானப் பயன்பாடு போன்றே பயன்படுகின்றது. குறிப்பாக கடிதங்கள் எழுதும் பொழுது ஒருவரின் பெயர் தெரியாவிட்டால், பெயருக்கு பதிலாக "ஐயா" என எழுதுதல் தமிழரிடையே வழக்கில் உள்ளது.
எடுத்துக்காட்டாக:
அதேவேளை பெயர் தெரிந்தோரையும் "ஐயா" என முன்னொட்டாக இட்டு எழுதுதலும் வழக்கில் உள்ளது. (சிலர் அய்யா என எழுதுவதும் உண்டு.)
இலக்கியத்தில்
தமிழ் இலக்கியங்களில் குறிப்பாக தலைவனை "ஐயா" என்று அழைப்பதை பலவிடங்களில் காணலாம்.
இலங்கைத் தமிழரின் பேச்சு வழக்கில்
முந்தைய நாட்களில் அதிகளவு இலங்கைத் தமிழரிடையே, குறிப்பாக யாழ் தமிழரிடம், பேச்சு வழக்கில் தகப்பனை "ஐயா" என்று அழைக்கும் வழக்கு இருந்திருந்தது. இந்நாட்களில் அவ்வழக்கு அருகிவிட்டது. அவ்வாறே அம்மாவின் தகப்பனை "அம்மையா", அப்பாவின் தகப்பனை "அப்பையா" என்று அழைக்கும் வழக்குகள் அண்மை காலம் வரை ஒருசில இடங்களில் இருந்துள்ளது. இவ்வழக்கு தற்போது அருகிவருகின்றது எனலாம்.
சிங்களவரிடையே
இலங்கை சிங்களவரிடையே "ஐயா" எனும் சொல் சகோதரனை அழைக்கும் உறவுச் சொல்லாகப் பயன்படுகிறது.
அதேவேளை சகோதரன் அல்லாத வயதில் தன்னையும் விட கூடிய ஒருவரை (தமிழர்கள் "அண்ணை" என்று அழைப்பதுப்போன்று) "ஐயா" என்று அழைக்கும் வழக்கம் இலங்கையில் எல்லாவிடங்களிலும் காணப்படுகின்றது.
காதலனை அழைத்தல்
சகோதரன் அல்லாத ஆண்களை சகோதரத் தன்மையுடன் "ஐயா" என்று அழைக்கும் முறை, காலப்போக்கில் அது காதலாக மாறியப் பின்பும், காதலன் காதலியை "ஐயா" அல்லது "ஐயே" என்று அழைக்கும் வழக்கு சிங்களப் பெண்களிடையே உள்ளது.
தமிழர்களின் பண்பாட்டில் ஒரு பெண் ஒரு ஆடவனை "அண்ணா" என அழைக்கத்தொடங்கிவிட்டால், அங்கே காதல் பெரும்பாலும் தற்போதைய காலங்களில் ஏற்படுவதில்லை. தமிழ் ஆண்களும் அவ்வாறே "தங்கை" என அழைக்கத்தொடங்கிவிட்டால், அந்த பெண்ணை காதலியாக நினைக்கும் நிலை பெரும்பாலும் இல்லை என்றே சொல்லலாம். ஆனால் சிங்களவரிடையே, "அண்ணா" என்று அழைத்த ஒருவரை காதலிக்கக்கூடாது எனும் கருத்து எங்கும் இருப்பதாக இல்லை. அனேகமான சிங்கள காதலர்கள் "ஐயா" (அண்ணா) என்று காதலனை காதலியும், "நங்கி" (தங்கை) என்று காதலியை காதலனும் அழைப்பதே சிங்களவரிடையேயான பெருவழக்காக உள்ளது.
இந்த சொல் வழக்கு முறை திருமணமான தம்பதிகளிடையேயும் சிலவிடங்களில் காணமுடிகிறது.
பகுப்பு:சிங்களப் பேச்சு வழக்கு
பகுப்பு:தமிழ்ச் சொற்கள்]ன] [[பகுப்பு:யாழ்ப்பாணப் பேச்சுத் தமிழ் பகுப்பு:பேச்சுத் தமிழ் தமிழில் ஐயை என்று ஒரு சொல் உண்டு. அது ஓரு பெண் தெய்வத்தின் பெயர். பாட்டி என்னும் பொருளிலும் வரும். அம்மா என்றும் பொருள் கொள்ளலாம். இந்த ஐயை யின் எதிர்ச்சொல்லாக ஐயா இருக்கிறது. ஐயை×ஐயா அம்மா×அப்பா பாட்டி×தாத்தா
உஜோங் தீவு
புலாவ் உஜோங் அல்லது சிங்கப்பூர் தீவு, சிங்கப்பூர் நாட்டின் பிரதான நிலத்தைக் குறிக்கும். முன்னர் இந்த பெயரில் வழங்கப்பட்ட இந்த தீவே பின்பு சிங்கபுரம் அல்லது சிங்கபுர என்று ஆனது. அந்த காலத்தில் கப்பல் வழியாக மலேசியாவில் இருந்து தென் சீனக் கடல் வழியாக பயணிப்போர் இந்த தீவை தாண்டி செல்ல நேர்ததால், இந்த தீவு கடைசி தீவு என்று பொருள் தரும் மலாய் மொழி வார்த்தையான உஜோங் கொண்டு அழைக்கப்பட்டது. 18ஆம் நூற்றாண்டில் இந்த தீவு நீளமான தீவு என்று பொருள் படும் புலாவ் பாஞ்சாங் என்று அழைக்கப்பட்டது.
ஆத்திரேலியத் துடுப்பாட்ட அணியின் இலங்கைச் சுற்றுப்பயணம், 2022
ஆத்திரேலியத் துடுப்பாட்ட அணி இலங்கையில் 2022 சூன் முதல் சூலை வரை இரண்டு தேர்வுப் போட்டிகளிலும், ஐந்து ஒருநாள் போட்டிகளிலும், மூன்று இ20ப போட்டிகளிலும் விளையாடுகிறது. தேர்வுப் போட்டிகள் 2021–23 ஐசிசி உலகத் தேர்வுத் துடுப்பாட்ட வாகைப் போட்டிகளின் ஒரு பகுதியாக நடைபெறுகிறது.
ஆத்திரேலியா முதலாவது இ20ப போட்டியை 10 இலக்குகளால் வென்றது. ஆரோன் பிஞ்ச், டேவிட் வார்னர் இருவரும் இணைந்து 134 ஒட்டங்களை ஆட்டமிழக்காம எடுத்தனர். இரண்டாவது இ20ப போட்டியையும் ஆத்திரேலியா 3 இலக்குகளால் வென்றது. மூன்றாவது இ20 போட்டியில் இலங்கை அணி 4 இலக்குகளால் வென்றது. இதன் மூலம் ஆத்திரேலியா 2-1 என்ற கணக்கில் இ20ப தொடரை வென்றது.
ஒருநாள் தொடரில், முதலாவது ஆட்டத்தில் ஆத்திரேலியா இரண்டு இலக்குகளால் வென்றது. கிளென் மாக்சுவெல் 51 பந்து வீசுகளுக்கு ஆட்டமிழக்காமல் 80 ஓட்டங்களை எடுத்தார். இரண்டாவது ஆட்டத்தில் இலங்கை 26 ஓட்டங்களால் வென்று சமப்படுத்தியது. மூன்றாவது ஆட்டத்தில், இலங்கை 6 இலக்குகளால் வென்றது. பத்தும் நிசங்க தனது முதலாவது ஒருநாள் சதத்தை எடுத்தார். இதுவே ஆத்திரேலியாவுக்கு எதிரான இலங்கையின் வெற்றிகரமான ஓட்ட வெற்றியாகும். நான்காவது ஆட்டத்தை இலங்கை 4 ஓட்டங்களால் வென்று, 1992 இற்குப் பின்னர் இலங்கை மண்ணில் ஆத்திரேலியாவை ஒருநாள் தொடரைக் கைப்பற்றி சாதனை புரிந்தது. ஐந்தாவது ஆட்டத்தை ஆத்திரேலியா 4 இலக்குகளால் வென்றது. ஒருநாள் தொடரை இலங்கை 3–2 என்ற கணக்கில் கைப்பற்றியது.
வெளி இணைப்புகள்
பகுப்பு:இலங்கையில் துடுப்பாட்டம் பகுப்பு:பன்னாட்டுத் துடுப்பாட்ட சுற்றுப் பயணங்கள் பகுப்பு:ஆத்திரேலியாவில் துடுப்பாட்டம் பகுப்பு:2022 இல் விளையாட்டுகள்
வினோத் மங்காரா
வினோத் மங்காரா (Vinod Mankara) கேரளாவைத் தளமாகக் கொண்ட ஒரு இந்திய எழுத்தாளரும் திரைப்பட இயக்குனரும் ஆவார். ஆரம்ப காலத்தில் அச்சு ஊடகங்களில் பகுதிநேரப் பத்திரிகையாளராகத் தனது வாழ்க்கையைத் தொடங்கிய இவர் புது தில்லி, இந்தியாவின் பிற முக்கிய நகரங்களில் பணியாற்றியுள்ளார். மின்னணு ஊடகத்தில் இவரது தொழில்வாழ்க்கை சூர்யா தொலைக்காட்சியில் தொடங்கியது, அங்கு இவர் திட்ட மேலாளராகப் பணியாற்றினார். துபாயைத் தளமாகக் கொண்ட தொலைக்காட்சி நிறுவனமான மத்திய கிழக்கு தொலைக்காட்சியில் தலைமை மேலாளர், நிகழ்ச்சிகள் பொறுப்பிலும் இருந்துள்ளார். இந்தியாவிஷனில் தலைமைத் தயாரிப்பாளராகவும் பணிபுரிந்தார். இப்போது மலையாளத் தொலைக்காட்சி நிறுவனமான ஏசியாநெட்டில் மூத்த தயாரிப்பாளராக இருந்து வருகிறார். இவர் பாலக்காடு அருகே மங்காரா கிராமத்தைச் சேர்ந்தவர்.
இயக்குநர் பணிகள்
பகுப்பு:மலையாளத் திரைப்பட இயக்குநர்கள் பகுப்பு:வாழும் நபர்கள்
சந்திபஸ்
வலது|thumb|250x250px|சாந்திப்பஸ்சின் பெயர் எழுதப்பட்டுள்ள [[ஆஸ்ட்ராகான் (கிமு 484)]] சந்திப்பஸ் (Xanthippus, கிரேக்கம் :, c. கிமு 525-475) என்பவர் கிமு 5 ஆம் நூற்றாண்டின் முற்பகுதியைச் சேர்ந்த ஒரு பணக்கார ஏதெனிய அரசியல்வாதி மற்றும் தளபதி ஆவார். இவரது பெயருக்கு "மஞ்சள் குதிரை" என்று பொருளாகும். இவர் அரிஃப்ரோனின் மகன் மற்றும் பெரிகிள்சின் தந்தையாவார். இவர் பெரும்பாலும் அல்க்மேயோனட் குலத்துடன் தொடர்புடையவர். இவர் அல்க்மேயோனிடேக்கு பிறக்கவில்லை என்றாலும், இவர் கிளீசுத்தீசின் மருமகள் அகாரிஸ்ட்டை மணந்து அவர் குடும்பத்தில் திருமணம் செய்து கொண்டார். மேலும் அரசு நிர்வாகத்தில் அவர்களின் நலன்களை பிரதிநிதித்துவப்படுத்தினார். இவர் ஏதெனியன் அரசியல் அரங்கில் பிரபுத்துவச் சார்பை ஆதரித்து தன்னை வேறுபடுத்திக் கொண்டார். தெமிஸ்டோக்கிள்ளீசுடனான இவரது போட்டி இவரை ஆஸ்ட்ராசிசம் (நாடுகடத்துதல்) செய்ய வழிவகுத்தது. பாரசீகர்கள் கிரேக்கத்தை ஆக்கிரமித்தபோது நாடுகடத்தப்பட்டதிலிருந்து திரும்ப அழைக்கப்பட்டார். கிரேக்க பாரசீகப் போர்களின் போது கிரேக்கர்களின் வெற்றிக்கும் ஏதெனியப் பேரரசின் அடுத்தடுத்த எழுச்சிக்கும் குறிப்பிடத்தக்க பங்களிப்பைச் செய்து இவர் புகழ்பெற்றார்.
மதுகர் ராவ் பகவத்
மதுகர் ராவ் பகவத் (Madhukar Rao Bhagwat), துவக்க காலத்தில் ராஷ்டிரிய சுயம்சேவாக் சங்கத்தின், ஆர் எஸ் எஸ் பிரச்சாரகராக குஜராத் பகுதியில் தொண்டு செய்த பின்னர் சந்திரப்பூர் மாவட்டம் மற்றும் குஜராத் மண்டலத் தலைவராக பணியாற்றியவர். தற்போதைய ராஷ்டிரிய சுயம்சேவாக் சங்கத்தின் தலைவரான மோகன் பகவத்தின் தந்தையாவர். முன்னாள் ராஷ்டிரிய சுயம் சேவாக் சங்கத்தின் தலைவர்களான கேசவ பலிராம் ஹெட்கேவர் மற்றும் எம். எஸ். கோல்வால்கர் ஆகியவர்களுடன் நெருக்கமான பணியாற்றியவர்.
தாக்கம்
மதுகர் ராவ் பகவத்தின் தாக்கம் இந்தியத் துணைப் பிரதமராக இருந்த லால் கிருஷ்ண அத்வானி போன்ற அரசியல் தலைவர்களிடம் இருந்தது.
மேற்கோள்கள்
பகுப்பு:இந்திய அரசியல்வாதிகள் பகுப்பு:இந்துத்துவம் பகுப்பு:ராஷ்டிரிய சுயம்சேவாக் சங்கம் பகுப்பு:ராஷ்டிரிய சுயம்சேவாக் சங்கத்தினர்
மங்கடை சட்டமன்றத் தொகுதி
கேரள சட்டமன்றத்திற்கான 140 தொகுதிகளில் மங்கடை தொகுதியும் ஒன்று. இது மலப்புறம் மாவட்டத்தில் உள்ள  பெரிந்தல்மண்ணை வட்டத்திற்கு உட்பட்ட  அங்காடிப்புறம்,  கூட்டிலங்காடி,  குறுவை,  மக்கரப்பறம்பு,  மங்கடை,  மூர்க்கநாடு,  புழக்காட்டிரி  ஆகிய ஊராட்சிகளைக் கொண்டது. .
சான்றுகள்
பகுப்பு:கேரள சட்டமன்றத் தொகுதிகள்
இருக்கன்குடி மாரியம்மன் கோயில்
thumb
இருக்கன்குடி மாரியம்மன் கோயில் என்பது தமிழ்நாட்டில், விருதுநகர் மாவட்டம், சாத்தூர் எனும் ஊரிலிருந்து 8 கி.மீ. தொலைவில் உள்ள இருக்கன்குடி கிராமத்தில் உள்ள மாரியம்மன் கோயிலாகும். இந்த ஊரிலிருக்கும் மாரியம்மன் கோயில் தமிழகத்தின், தென் மாவட்டத்திலிருக்கும் மிகவும் பிரபலமான கோயில்களில் ஒன்றாகும். இந்தக் கோயிலில் வழிபட்டுச் செல்பவர்களுக்கு அம்மை உட்பட அனைத்து விதமான நோய்களும் நீங்கும் என்கிற நம்பிக்கை இந்தப் பகுதி மக்களிடம் இருக்கிறது.
தல வரலாறு
சுமார் 300 ஆண்டுகளுக்கு முன்பு சாணம் பெருக்க வந்த இருக்கன்குடி கிராமத்தை சார்ந்த பெண் ஒருத்தி, கூடையை வைத்துச் சாணம் பொறுக்கி சேர்த்திருக்கிறாள். ஓரளவு சாணம் சேர்ந்த பின்பு, அந்த இடத்தில் இருந்து கூடையை எடுக்க முயன்று இருக்கிறாள். அந்தக் கூடையை எடுக்க முடியவில்லை. அப்பொழுது அவள் சாமி வந்து ஆடியிருக்கிறாள் (கிராமப்பகுதிகளில் பக்தியுடன் இருப்பவர்களிடம் சாமியே அவர்களுக்குள் இறங்கி அவர்கள் மூலம் ஆடும் நிலைக்கு 'சாமியாடுதல்' என்று பெயர். இந்த நிலையில் அவர்கள் சொல்லும் வார்த்தைகளுக்கு, 'அருள் வாக்குகள்' என்று பெயர்). சாமியாடிய அந்தப் பெண், அந்தக் கூடை இருக்கும் இடத்தில், சிலையாகப் புதைந்து கிடக்கும் தன்னை வெளியில் எடுத்து, கோயில் அமைத்து வணங்கினால், அனைத்து வேண்டுதல்களையும், நிறைவேற்றித் தருவதாகத் தெரிவித்திருக்கிறார். அதன் பிறகு, மக்கள் அந்த இடத்தில் புதைந்து கிடந்த சிலையை எடுத்துக் கோயில் அமைத்து வழிபடத் துவங்கினர்.
கோயில் அமைந்துள்ள இடம்
வைப்பாறு, அர்ச்சுனன் ஆறு ஆகிய இரண்டு ஆறுகளுக்கு நடுவே, மணல் திட்டாயிருக்கும் இடத்தில், இந்தக் கோயில் அமைந்துள்ளது. இந்தக் கோயில் கிழக்கு மேற்காக 178 அடியும், வடக்கு தெற்காக 149 அடியும் கொண்ட இடத்தில் கட்டப்பட்டுள்ளது. இந்தக் கோயிலைச் சுற்றி, பூஜைப் பொருட்கள் விற்பனை செய்யும் கடைகள், வீட்டுக்குத் தேவையான பொருட்கள் மற்றும் குழந்தைகளுக்கான விளையாட்டுப் பொருட்கள் விற்பனை செய்யும் கடைகள் அமைக்கப்பட்டுள்ளன.
வழக்கமாக, கோயில்களில், மாரியம்மன், இடது காலை மடித்து, வலது காலைத் தொங்கவிட்டபடிதான் இருப்பார். ஆனால் இந்தக் கோயிலில் இருக்கும் மாரியம்மனோ, "இந்த அண்டசராசரத்தில் ஆக்கலும், அழித்தலும் நானே. நானின்றி ஓர் அணுவும் அசையாது" என்பதற்கேற்ப, வலது காலை மடித்து, இடது காலைத் தொங்கவிட்டிருக்கிறார். இந்த அமைப்பே, 'இருக்கன்குடி மாரியம்மனின் மிகப்பெரிய சிறப்பம்சம்' என்கின்றனர் ஆன்றோர்.
இருக்கன்குடி பெயர்க் காரணம்
கோயிலின் தெற்குப் பக்கம் வைப்பாறு, வடக்குப் பக்கம் அர்ச்சுனன் ஆறு என்று இரு ஆறுகள் சேர்ந்து வருவதால் இரு கங்கை கூடுமிடம் என்று சொல்லப்பட்டு, இந்த இடத்தில் அம்மன் குடி கொண்டு விட்டதால், 'இரு கங்கை' குடி என்று இருந்து, பின்னாளில் அது, 'இருக்கன்குடி' என்றாகி விட்டது. இந்த அர்ச்சுனன் நதி, புராணப் பெருமை வாய்ந்தது என்று சொல்லப்படுகிறது.
அர்ச்சுனா நதி உருவான வரலாறு
பஞ்சபாண்டவர்கள் பதின்மூன்று ஆண்டுகள் வனவாசம் செய்த போது மேற்குத் தொடர்ச்சி மலைப் பகுதிகளின் ஒரு பகுதியான சதுரகிரி மலைக்காடுகளில் சில காலம் தங்கி இருந்தனர். அக்காலத்தில் தினசரி காலை,மாலை நீராடி இறைவனை பூசனை செய்ய நீர் ஊற்று காணாது வருந்தியபோது, அர்ச்சுனன் சூரிய உதயமாகும் நேரத்தில் கங்காதேவியை மனத்தில் தியானித்து,வருணாஸ்திரத்தினால் பூமியைப் பிளந்தார். பூமியின் அடியிலிருந்து கங்காபிரவாகமாக நீர் எழும்பி வழிந்தது. பஞ்சபாண்டவர்கள் அனைவரும் இந்நதியில் நீராடி ,நித்ய அனுட்டானங்களைச் செய்தனர். அன்று முதல் இந்த ஆறு அர்ச்சுனா நதி என்று பெயர் பெற்றது.மற்ற புண்ணிய நதிகளில் மாதம் தோறும் நீராடிப் பெறும் பயனை, இந்நதியில் ஒரு முறை நீராடுவதாலேயே பெறலாம் என்று நாரதர் கூறியுள்ளதாக புராணங்கள் கூறுகின்றன. இந்த புண்ணிய நதியில் நீராடினால் பாவங்கள் தொலையும் என்பது ஐதீகம். இந்த ஆற்றை உருவாக்கியது அர்ச்சுனன் என்பதால், இதற்கு 'அர்ச்சுனன் ஆறு' என்று பெயர் ஏற்பட்டதாகச் சொல்கிறார்கள்.
சிறப்பு விழாக்கள்
ஆடி, தை, பங்குனி மாதங்களில் செவ்வாய், வெள்ளிக் கிழமைகளில் தென் மாவட்டங்களின் பல ஊர்களிலிருந்தும் அதிகமான மக்கள் வருவதால் இந்த நாட்களில் மாரியம்மனுக்கு சிறப்பு வழிபாடுகள் செய்யப்படுகின்றன. இந்த மாதங்களில் கடைசி வெள்ளிக்கிழமைகளில் அதிக அளவில் கோயிலுக்கு பக்தர்கள் அதிகமாக வருகின்றனர்.
தற்போது ஞாயிற்றுக்கிழமை மற்றும் அரசு விடுமுறை தினங்களிலும் அதிகமான மக்கள் இந்தக் கோயிலுக்கு வந்து செல்கின்றனர்.
துணைக் கடவுள்கள்
இருக்கன்குடி மாரியம்மன் கோயிலில் வாழவந்தம்மன், ராக்காச்சி அம்மன், பேச்சியம்மன், முப்பிடாரியம்மன் போன்றவர்களுக்கும் காவல்தெய்வமான கருப்பசாமிக்கும் துணைக் கோயில்கள் உள்ளன.
போக்குவரத்து
மதுரையிலிருந்து - கன்னியாகுமரி செல்லும் தேசிய நெடுஞ்சாலையில் சாத்தூர் நகர் இருக்கிறது. இங்கிருக்கும் பேருந்து நிலையத்திலிருந்து, இருக்கன்குடிக்கு நகரப்பேருந்துகள் இயக்கப்படுகின்றன.
இரயில் பயணத்தில் மதுரை யிலிருந்து தூத்துக்குடி, திருநெல்வேலி, நாகர்கோயில் செல்லும் வழியில் இருக்கும் சாத்தூர், விருதுநகர் போன்ற ஊர்களுக்குச் சென்று, அங்கிருந்து, பேருந்து மூலமாக இருக்கன்குடிக்குச் செல்லலாம்.
வெளி இணைப்புகள்
பகுப்பு:தமிழ்நாட்டிலுள்ள மாரியம்மன் கோயில்கள் பகுப்பு:விருதுநகர் மாவட்டத்திலுள்ள அம்மன் கோயில்கள்
வேலூர் கோட்டம்
வேலூர் கோட்டம்  என்பது தமிழ்நாட்டின், வேலூர் மாவட்டத்தில் உள்ள ஒரு வருவாய் கோட்டம் ஆகும்.
மேற்கோள்கள்
பகுப்பு:வேலூர் மாவட்டம் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
ஏப்ரல் 6
வெளி இணைப்புகள்
பகுப்பு:ஏப்ரல் பகுப்பு:ஆண்டின் நாட்கள்
ஆனங்கூர் நல்லபுள்ளி அம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அஞ்சல் முத்திரைப் பொறி
மேற்கோள்கள்
பகுப்பு:அஞ்சல்
இந்திய புள்ளிச் சருகுமான்
இந்திய புள்ளிச் சருகுமான் (Moschiola indica) என்பது இந்தியாவிலும் நேபாளத்திலும் வசிக்கும் சருகுமான் குடும்பத்தில் உள்ள இரட்டைப்படைக் குளம்பி விலங்காகும். இதன் உடலின் நீளம் கிட்டத்தட்ட 23 அங்குலம் (57.5 சமீ) உம் இதன் வாலின் நீளம் கிட்டத்தட்ட 1 அங்குலம் (2.5 சமீ) உம் ஆகும்; இதன் நிறை அண்ணளவாக 7 இறாத்தல் (3 கிகி) இருக்கும்.
மழைக்காடுகளில் வாழும் இது இரவில் நடமாடக்கூடியதாகும். வெண் புள்ளிச் சருகுமான் (Tragulus meminna) இனத்தின் துணையினமொன்றாக முன்னர் வகைப்படுத்தப்பட்டிருந்த இது கூடுதல் ஆய்வுகளின் பின்னர் தனியினமாகக் குறிக்கப்பட்டது.
விளக்கம்
இந்திய புள்ளிச் சருகுமான்கள் மெலிந்த கால்களும், சற்று உயரத் தூக்கபட்ட பின்புறமும், சிறிய உடலும் கொண்டவை. இவற்றின் உடலமைப்பால் முன் கால்கள் சற்று குட்டையாக உள்ளதுபோலத் தோன்றும்.
இவை காடுகளிலும், செடி கொடிகள் நிறைந்த மலைப் பகுதிகளிலும் காணப்படும். பாறை இடுக்குகளிலும், மரப் பொந்துகளிலும் மறைந்து வாழக்கூடியவை. பயந்த சூபாவம் உடைய இவை தங்கள் மறைவிடங்களில் இருந்து காலையிலும், அந்தியிலும் உணவிற்காக வெளியே வருபவை.
இவற்றின் உடலில் பழுப்பும், காவி நிறமும் சேர்ந்த நிறத்தில் உரோமங்கள் இருக்கும். விலாப் பகுதியில் வெள்ளை நிறத் திட்டுகள் காணப்படுகின்றன. இவை பார்ப்பதற்கு நீண்ட கோடுகள் போலக் காணப்படுகின்றன. இந்த சருகு மான்களின் அடிவயிறு வெண்மையானவை. உடலில் ஆங்காங்கே மஞ்சள் நிறப்புள்ளிகள் உண்டு.
நடத்தையியல்
இந்திய சருகு மான்கள் கூட்டமான வாழ்வதில்லை. ஆண்மான்கள் இனைச்சேர்க்கை காலத்தில் மட்டும் பெண் மானை நாடி வரும். மலைக்காலம் முடிந்த பிறகு பெண்மான்கள் இரண்டு குட்டிகளை ஈனும்.
வெளித் தொடுப்புகள்
பகுப்பு:சருகுமான்கள் பகுப்பு:இந்தியப் பாலூட்டிகள்
செய்துங்கநல்லூர் சுந்தரபாண்டி சாஸ்தா கோயில்
செய்துங்கநல்லூர் சுந்தரபாண்டி சாஸ்தா கோயில் என்பது தூத்துக்குடி மாவட்டம் செய்துங்கநல்லூரில் அமைந்துள்ள சாஸ்தா கோயிலாகும். இக்கோயில் பூர்ணகலை, புஷ்கலை துணையில்லாமல் சாஸ்தா தனியாக உள்ளார்.
சந்நதிகள்
இக்கோயில் மூலவரான சாஸ்தா அழகான வடிவில் இருப்பதால், சுந்தர வடிவ சாஸ்தா என்று அழைத்தனர், அது சுந்தராண்டி சாஸ்தா, சுந்தர பாண்டி சாஸ்தா என மருவி அழைக்கப்படுகிறது. இக்கோயில் சங்கிலி பூதத்தார் சிலையும், பேச்சியம்மன், இசக்கியம்மன், சுடலைமாடசாமி, சுடலை மாடத்தி, பிரம்மராட்சசி, முண்டன், வன்னியராயன் மற்றும் பரிவார தேவதைகள் ஆகியோர் உள்ளனர்.
ஆதாரங்கள்
பகுப்பு:தூத்துக்குடி மாவட்டத்திலுள்ள இந்துக் கோயில்கள்
முகிலன்குடியிருப்பு முத்தாரம்மன் கோயில்
முகிலன்குடியிருப்பு முத்தாரம்மன் கோயில் தமிழ்நாட்டில் கன்னியாகுமரி மாவட்டம், முகிலன்குடியிருப்பு என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது.
மேற்கோள்கள்
பகுப்பு:கன்னியாகுமரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தி. ரா. ரவி
திருமுப்பத்து ராகவன் ரவி (Thirumuppath Raghavan Ravi)(பிறப்பு 2 மார்ச் 1965) என்பவர் கேரள உயர் நீதிமன்ற நீதிபதி ஆவார். கேரளா உயர்நீதிமன்றம் இந்தியாவின் கேரள மாநிலம் மற்றும் லட்சத்தீவு ஒன்றியப் பிரதேசத்தில் உள்ள மிக உயர்ந்த நீதிமன்றமாகும். கேரள உயர் நீதிமன்றத்தின் தலைமையகம் எர்ணாகுளம் மாவட்டம் கொச்சியில் உள்ளது.
கல்வி
ரவி திருச்சிராப்பள்ளி மற்றும் கோயம்புத்தூரில் உள்ள பள்ளிகளில் பள்ளிப்படிப்பை முடித்தார். கோயம்புத்தூர் பூ. சா. கோ. கலை அறிவியல் கல்லூரியில் பட்டம் பெற்றார். பின்னர் கோழிக்கோடு அரசு சட்டக் கல்லூரியில் சட்டப் பட்டம் பெற்றார்.
வெளி இணைப்புகள்
பகுப்பு:இந்திய நீதிபதிகள் பகுப்பு:1965 பிறப்புகள் பகுப்பு:வாழும் நபர்கள்
கொலம்பியா ஆறு
கொலம்பியா ஆறு (Columbia River); இது வட அமெரிக்காவின் வடமேற்கு பசிபிக் பகுதியில் ஓடக்கூடிய மிகப்பெரிய ஆறாகும். இந்த ஆறு வட அமெரிக்க கண்டத்தில் உள்ள உலகின் இரண்டாவது பெரிய நாடான கனடாவின் பிரிட்டிசு கொலம்பியாவிலுள்ள ராக்கி மலைத்தொடரில் உதயமாகிறது. வடமேற்காக பாயும் இது, பின்னர் தெற்கே திரும்பி அமெரிக்க மாநிலமான வாஷிங்டனுக்குள் சென்று, பின்னர் மேற்கில் பசிபிக் பெருங்கடலுக்குள் நுழைவதற்கு முன்பு வாஷிங்டனுக்கும், ஓரிகன் மாநிலத்திற்கும் இடையேயான எல்லையை மிக அதிகமாக்குகிறது. 1,243 மைல் (2,000 கிமீ) நீளமுடையதாக உள்ள இந்த ஆற்றின் மிகப்பெரிய துணை ஆறு, பாம்பு ஆறாகும் (Snak River). தோராயமாக பிரான்சு அளவில் உள்ள இவ்வாற்றின் வடிநிலம், ஐக்கிய அமெரிக்காவின் ஏழு மாநிலங்களில் நீண்டு, கனடாவின் மாகாணம் வரை உள்ளது. அமெரிக்காவின் நான்காவது மிகப்பெரிய ஆற்றுத் தொகுப்பாக விளங்கும் கொலம்பியா ஆறு, வடஅமெரிக்காவின் பசுபிக்கில் பாயும் மிகப்பெரிய நீரோட்டமாக உள்ளது.
கொலம்பியா ஆறும் மற்றும் அதன் கிளைகளும், அப்பிராந்தியத்தின் கலாச்சாரத்தையும், மற்றும் பொருளாதாரத்தையும் ஆயிரக்கணக்கான ஆண்டுகளாக மையமாக இருந்துள்ளன. பண்டைய காலங்களிலிருந்து போக்குவரத்துக்கு பயன்படுத்தப்பட்டு வந்துள்ளது, மேலும் இப்பகுதியில் பல கலாச்சார குழுக்களை இணைத்திருக்கின்றது. கடலிலிருந்து நன்னீருக்கு வலசை மேற்கொள்ளும் இந்த ஆற்றின் அமைப்பில் பல வகை மீன் வகைகளும் உள்ளன, அவைகள் நன்னீர் வாழிடங்கள் மற்றும் பசிபிக் பெருங்கடலின் உப்பு நீர் ஆகியவற்றிற்கு இடையில் இடம்பெயருவதாக உள்ள இந்த மீன்களில், குறிப்பாக சால்மன் இனங்களாகும் அவை, அப்பகுதி மக்களுக்கு முக்கிய வாழ்வாதாரத்தை அளித்தன.
18 ஆம் நூற்றாண்டின் பிற்பகுதியில், பூர்வீகர்களல்லாத ஒரு தனியார் அமெரிக்க கப்பல் ஆற்றில் முதல் முறையாக நுழைந்தது; அதைத் தொடர்ந்து ஒரு பிரிட்டிஷ் ஆராய்ச்சியாளர், ஓரிகோன் கடற்கரைப் பகுதியை கடந்து வில்மேட்டி பள்ளத்தாக்கிற்கு சென்றார். அடுத்த பத்தாண்டுகளில், வர்த்தக நிறுவனங்கள் கொலம்பியாவை ஒரு முக்கிய போக்குவரத்து வழியாக பயன்படுத்தின. பின்னர் நிலம்தாண்டிய கண்டுபிடிப்பாளர்கள் கண்ணுக்கினிய ஆனால் நம்பத்தகாத ஜார்ஜ் கொலம்பியா ஆறு மூலம் வில்மேட்டி பள்ளத்தாக்கில் நுழைந்தது, மேலும் பயனாளிகள் அதிக எண்ணிக்கையில் பள்ளத்தாக்கில் குடியேற ஆரம்பித்தனர். ஆற்றின் இணைந்த சமூகங்கள் மற்றும் எளிதில் வர்த்தகம் செய்யப்படும் நீராவி கப்பல்கள்; 19 ஆம் நூற்றாண்டின் பிற்பகுதியில் ரயில்பாதைகளின் வருகையால், பல ஆறுகள் ஓடி, இந்த இணைப்புகளை வழங்கியது.
19 ஆம் நூற்றாண்டின் பிற்பகுதி முதல், பொது மற்றும் தனியார் துறைகள் இந்த ஆற்றை பெரிதும் மேம்படுத்தி உருவாக்கியுள்ளன. மேலும் கப்பல் மற்றும் பெருஞ் சரக்குப்படகுகள் வழிநடத்துதலுக்கு உதவும் வகையில், தாழ்வான கொலம்பியா ஆற்றுப் பகுதியையும், மற்றும் அதன் துணை ஆறுகளையும் மடை அமைக்கப்பட்டும், ஆழப்படுத்தப்பட்டும், மற்றும் விரிவுப்படுத்தி கப்பல் வாணிபக் கப்பல் தடமாக பயன்படுத்துவதோடு, முறையான நீர்ப்பாசனமாகவும் பராமரிக்கப்பட்டு வருகிற்து. 20 ஆம் நூற்றாண்டின் முற்பகுதியில், மின்னுற்பத்தி, நீர்ப்பாசனம், கப்பற்பயணம், மற்றும் வெள்ள கட்டுப்பாடு ஆகியவற்றிற்காக இந்த ஆற்றின் குறுக்கே அணை கட்டப்பட்டுள்ளது. நீர் மின் ஆற்றல் உற்பத்திக்காக கொலம்பியாவின் பிரதான தண்டுகளில் அமைத்துள்ள 14 நீர்த்தேக்கக் கட்டுப்பாட்டு அணைகளும் அதன் துணை ஆறுகளும், மொத்த அமெரிக்க நீர்மின் உற்பத்தியில் 44 விழுக்காட்டிற்கும் அதிகமாக உற்பத்தி செய்யப்படுகின்றன. மேலும் அணுக்கரு ஆற்றல் உற்பத்திக்காக இந்த ஆற்றின் இரண்டு இடங்களில் இடம்பெற்றுள்ளது. அணுவாயுதங்களுக்கு புளூடானியம் ஆன்போர்ட் தளத்தில் பல தசாப்தங்களாக தயாரிக்கப்பட்டது, அது இப்பொழுது அமெரிக்காவின் மிக துாய்மை கேடான அணுக்கரு ஆற்றல் நிலையமாக உள்ளது. இந்த அபிவிருத்திகள் பெருமளவில் நீர்த்தேக்கத்திலுள்ள ஆற்று சூழல்களை மாற்றியமைக்கின்றன, முக்கியமாக தொழில்துறை மாசுபாடு மற்றும் மீன் இடம்பெயர்வுக்கு பெருந்தடைகளை ஏற்படுத்துகின்றன.
சான்றுகள்
பகுப்பு: கொலம்பியா ஆறு பகுப்பு: ஓரிகன் ஆறுகள் பகுப்பு: பிரிட்டிஷ் கொலம்பியாவின் ஆறுகள்
துர்வாரா அணை
துர்வாரா அணை (Dhurwara Dam) உத்தரப்பிரதேச மாநிலம் லலித்பூர் மாவட்டத்தில் உள்ள பேட்வா ஆற்றின் மீது அமைக்கப்படும் அணையாகும். இது மட்டத்திலா அணை அணையின் சுமையினைக் குறைப்பதற்காகக் கட்டப்படும் அணையாகும். இது பேட்வா ஆற்றில் உள்ள நான்கு அணைகளுள் ஒன்றாகும்.
மேற்கோள்கள்
பகுப்பு:இந்திய நீர்த்தேக்கங்கள்
தும்பூர் ஊராட்சி, திருவண்ணாமலை
தும்பூர் ஊராட்சி (Thumbur Gram Panchayat), தமிழ்நாட்டின் திருவண்ணாமலை மாவட்டத்தில் உள்ள சேத்துப்பட்டு வட்டாரத்தில் அமைந்துள்ளது. இந்த ஊராட்சி, போளூர் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2135 ஆகும். இவர்களில் பெண்கள் 1109 பேரும் ஆண்கள் 1026 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
குசு தீவு
குசு தீவு (Kusu Island) என்பது சிங்கப்பூரின் ஒரு தீவு. இது சிங்கப்பூரின் தென்கோடியில் அமைந்துள்ளது. சிங்கப்பூர் பெருநிலப்பரப்பில் இருந்து சுமார் 5.6 கிலோமீட்டர் தொலைவில் உள்ள இந்த தீவை ஆமை தீவு என்றும் அழைப்பர்.
தும்பூர் ஊராட்சி, திருவண்ணாமலை
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
குசு தீவு
பெயர் தோற்றம்
மலாய் மக்களாலும், சீன மக்களாலும் சொல்லப்படும் ஒரே கதை, முன்போருகாலத்தில் கடலில் தவித்த ஒரு மலாய் மற்றும் சீன படகொட்டிகளை காக்க ஒரு மந்திரசக்தி கொண்ட ஆமையானது இந்த தீவாக மாறியதாக சொல்லப்பட்டது. அதன் நினைவாக அந்த மலாய் காரர் ஒரு தொழுகை செய்யும் இடத்தையும், அந்த சீனர் தாவோயிசக் கோயில் ஒன்றையும் கட்டினார்கள்.
இன்று
இந்தத் தீவில் 1923ஆம் ஆண்டு ஒரு சீன செல்வந்தரால் சீன கடவுள்களான டா போ கோங் மற்றும் குஆன் யின் ஆகிய இருவருக்கும் கோயில் ஒன்றை எழுப்பினார். முன்னவர் மிகவும் சக்திவாய்ந்த கடவளாக கருதப்படுகிறார். பின்னவர் குழந்தை வரம் நல்கும் தெய்வமாக வணங்கப்படுகிறார்.
தும்பூர் ஊராட்சி, திருவண்ணாமலை
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குசு தீவு
இன்று
இங்கு இருக்கும் ஒரு சிறு குன்றின் உச்சியில் இஸ்லாமிய புனிதர்களான மூவருக்கு கல்லறை அமைந்து தொழுகை செய்யும் இடங்கள் கட்டப்பட்டுள்ளன. இவ்விடத்தை அடைய 152 படிகளை கடந்து செல்ல வேண்டும்
இந்த தீவு இயற்கையை ரசிக்க ஒரு சிறந்த இடமாகவும் உள்ளது.
மேற்கோள்கள்
பகுப்பு: சிங்கப்பூர் தீவுகள்
பூக்கோட் காஞ்சி
பூக்கோட் காஞ்சி என்னும் துறையைக் காஞ்சித்திணையின் 22 துறைகளில் ஒன்றாகப் புறப்பொருள் வெண்பாமாலை குறிப்பிடுகிறது.
நொச்சி நியமங்கிழாரின் புறநானூற்றுப் பாடல்(293) இந்தத் துறையைச் சேர்ந்த பாடல். இந்தப் பாடலில் பூக்கோள் என்பது இரண்டு வகையில் பொருள் படும் வகையில் அமைந்துள்ளது.
தொல்காப்பியம் இத் துறையைக் குறிப்பிடவில்லை. தொல்காப்பியம் 'காஞ்சி' என்னும் சொல்லை நிலையாமை என்னும் பொருளில் கையாளுகிறது.
பகுப்பு:புறநானூற்றுத் துறைகள்
மே 11
வெளி இணைப்புகள்
பகுப்பு:மே பகுப்பு:ஆண்டின் நாட்கள்
தெக்கோங் தீவு
புலாவ் தெக்கோங், (Pulau Tekong) சிங்கப்பூரின் இரண்டாம் பெரிய தீவாகும். 24.43 சதுரகிலோமீட்டர் பரப்பளவு கொண்ட இந்த தீவு, செயற்கையாக நிலம் உருவாக்கும் முயற்சியால் இன்னும் விரிவடைந்துகொண்டே உள்ளது. இதை சுற்றி இருந்த பல சிறிய தீவுக்கூட்டங்களும் இன்று இதனுள் சென்றுவிட்டது.
மேற்கோள்கள்
பகுப்பு: சிங்கப்பூர் தீவுகள்
மகுடிக் கூத்து
மகுடிக் கூத்து இலங்கையின் மட்டக்களப்புப் பகுதியில் ஆடப்படும் ஒருவகைப் பாரம்பரியக் கூத்து. இக்கூத்து முள்ளியவளைப் பிரதேசத்தின் கலையம்சமாகவும் விளங்குகின்றது. அந்நியர் ஆட்சியின் அடக்குமுறைகள், சாதிய மேலாண்மை என்பவற்றுக்கு எதிர்க் குரலாக இக்கூத்தின் பாடுபொருள் அமைகிறது. இந்த மகுடிக் கூத்து, வட்டக்களரியில் இரவு முழுதுமாக ஆடப்படுகிறது. இக்கூத்தினை, இப்போது ஏழாவது சந்ததியினர் தொடர்ந்து கொண்டு செல்கின்றனர்.
பாத்திரங்கள்
இதில் குருக்களும், வியாபாரிகளும் பிரதான பாத்திரங்கள். இவர்களுடன் பல துணைப்பாத்திரங்களும் இணைந்து கொள்கிறார்கள்.
ஆடையமைப்பு
கதையில் இடம் பெறும் வியாபாரிகள் வேற்றுமதத்தினர் என்பதால் அவர்களை வேறுபடுத்திக் காட்டும் வகையில் ஆடையமைப்புகளும்,, நடனஅமைப்புகளும் வடிவமைக்கப் படுகின்றன.
பகுப்பு:கூத்து
பகுப்பு:தமிழர் ஆடற்கலைகள்
திருப்பத்தூர் கோட்டம்
திருப்பத்தூர் கோட்டம் என்பது தமிழ்நாட்டின், திருப்பத்தூர் மாவட்டத்தில் உள்ள இரண்டு வருவாய் கோட்டங்களில் ஒன்றாகும்.
இது பின்வரும் வட்டங்களைக் கொண்டுள்ளது.
1.திருப்பத்தூர்
2.நாட்றாம்பள்ளி
மேற்கோள்கள்
பகுப்பு: திருப்பத்தூர் மாவட்டம் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மலையாளத் திரைப்படத்துறை
மலையாளத் திரைப்படத்துறை அல்லது மோலிவுட் என்பது தென்னிந்தியாவில் கேரளா மாநிலத்திலிருந்து மலையாள மொழியில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைத்துறை ஆகும். இது இந்தியத் திரைப்படத்துறையில் இந்தி, தமிழ் மற்றும் தெலுங்கு திரைப்படத்துறைக்கு அடுத்தபடியான நான்காவது பெரிய திரைப்படத்துறை ஆகும். இங்கு தயாரிக்கப்படும் திரைப்படங்கள் ஒளிப்பதிவு மற்றும் கதை சார்ந்த யதார்த்தமான கதைக்களங்களுக்காக அறியப்படுகின்றன. 'மரானா சிம்ஹாசனம்' மற்றும் வானபிரஸ்தம் போன்ற படைப்புகள் 1999 கான் திரைப்பட விழாவில் திரையிடப்பட்டன.
வரலாறு
1947 க்கு முன்னர் இரண்டு ஊமைத் திரைப்பான்களும், மூன்று மலையாள மொழி திரைப்படங்களும் மட்டுமே இருந்தன. அதை தொடர்ந்து கேரள மாநில அரசாங்கத்தின் ஆதரவுடன் 1950 களில் ஆண்டுக்கு 6 ஆக இருந்தது, 1960 களில் ஆண்டுக்கு 30 ஆகவும், 1970 களில் ஆண்டுக்கு 40 ஆகவும், 1980 ல் 127 திரைப்படங்களாகவும் உயர்ந்தது.
மலையாளத்தில் தயாரிக்கப்பட்ட முதல் படம் விகதகுமாரன் என்ற திரைப்படம் ஆகும். இது 1928 ஆம் ஆண்டில் தயாரிப்பு தொடங்கியது, இது அக்டோபர் 23, 1930 அன்று திருவனந்தபுரத்தில் உள்ள கேபிடல் திரையிலாயரங்குகளில் வெளியிடப்பட்டது. இது மலையாள சினிமாவின் தந்தை என்ற பெருமையைப் பெற்றது. திரைப்படத்துறையை பற்றி அனுபவம் இல்லாதால் தொழிலதிபர் ஜே. சி. டேனியல் என்பவரால் தயாரிக்கப்பட்டு மற்றும் இயக்கப்பட்டது.
மாநாடு
thumb| [[ஜோசப் ஸ்டாலின் மற்றும் விளாதிமிர் லெனின் ஆகியோருக்கு இடையே 1905 ஆம் ஆண்டு தம்பேரில் நடந்த சந்திப்புக் கூட்டம் பற்றிய முதல் கலைப்படைப்பு.]] மாநாடு (Conference) என்பது ஒரு குறிப்பிட்ட விசயத்தைப் பற்றி "ஆலோசிக்கும்" மக்களின் சந்திப்பாகும். மாநாட்டின் வகைகள் பின்வருமாறு:
தொலைபேசியில் ஒட்டு கேட்கும் வழக்கு
.தொலைபேசியில் ஒட்டு கேட்கும் வழக்கு:
சில அசாதாரணமான சந்தர்ப்பங்களில் ஒன்றிய அரசு அல்லது மாநில அரசின் கூடுதல் செயலருக்குக் குறையாத அந்தஸ்துள்ள அதிகாரிகளிடம் அனுமதி பெற்றுக் கொள்ளலாம்.
தனது உத்தரவில் நீதிமன்றம் மேலும் கூறியிருப்பதாவது, தொலைபேசி பேச்சை ஒட்டுக் கேட்க அனுமதிப்பது இரண்டு மாதங்களுக்கு மட்டுமே செல்லுபடியாகும். தேவைப்பட்டால் அதிகபட்சமாக 6 மாதம் வரை அனுமதியுண்டு.
தொலைபேசி பேச்சை ஒட்டுக் கேட்க அனுமதிக்கும் எந்த ஆணையையும் மறுமதிப்பீடு செய்ய மத்தியிலும் மாநிலங்களிலும் ஆய்வுக் குழுவை நியமிக்க வேண்டும். ஆணையை இரண்டு மாதங்களுக்குள் கமிட்டி ஆய்வு செய்ய வேண்டும். மைய அரசில் அமையும் குழுவில் மத்திய அமைச்சகச் செயலர், டெலிகாம் செயலர் இருப்பர், மாநில அளவில் அரசுத் தலைமைச் செயலர், உள்துறை செயலர் அங்கம் வகிப்பர். தொலைபேசி ஒட்டுக் கேட்கப்பட்டது குறித்து அனைத்து ஆவணங்கள் மற்றும் இதர நிருவணங்களையும் சம்பந்தப்பட்ட அதிகாரிகள் வைத்திருக்க வேண்டும் என்று நீதி மன்றம் உத்தரவிட்டுள்ளது.
பகுப்பு:இந்தியாவில் சட்டம்
இருபுற வெடிக்கனி
இருபுற வெடிக்கனி அல்லது லெகூம் (legume), பெபேசி (லேகூமினேசி) குடும்ப வகையைச்சார்ந்த தாவரங்களாகும். கனியின் அல்லது விதையின் வெளிபுறத்தோலானது இருபுறமும் சமமாக பிளவுறும் தன்மையுடையகனி "இருபுற வெடிகனி" என்கிறோம். இவை சூல்வித்திலையின் இருந்து உருவாகி இரண்டு பக்கங்களிலும் ஒரு மடிப்பு சேர்ந்து திறக்கும். வேர் முண்டுகளில் நைட்ரஜனை நிலைப்படுத்தும் தாவரங்கள் இவ்வகயைச்சார்ந்தவை. அல்ஃப்அல்ஃபா, தீவனப்புல், பட்டாணி, பீன்ஸ், கீரை, லூப்பின், சோயாபீன்ஸ், வேர்கடலை, புளி, முதலிய தாவரங்கள் இவ்வகையில் அடங்கும்.
நைட்ரசனை நிலைப்படுத்தும் தன்மை
இருபுற வெடிகனிகளான (அல்ஃப்அல்ஃபா, தீவனப்புல், பட்டாணி, அவரைகள், பருப்புகள், சோயா, வேர்க்கடலை, முதலியவற்றின் வேர்பகுதிகளில் முடிச்சு போன்ற அமைப்புகள் காணப்பெறும். இம்முண்டுகளில் நன்மை செய்யும் பாக்ட்ரியாக்கள் கூட்டுயிரிகளாக வாழுகின்றன. இவற்றுக்கு ரைசொபியா அல்லது நைட்ரசனை நிலைப்படுத்தும் பாக்டீரியங்கள் (எ.கா:ரைசோபியம் லெகுமினோசாரம் (Rhizobium leguminosarum)) என்று பெயர். ரைசொபியங்கள் வளிமண்டலத்தில் உள்ள நைட்ரசனை (N2) நிலைப்படுத்தி நைட்ரசன் ஊட்டச்சத்து (அம்மோனியா(NH3)க்களைக் கிடைக்கச் செய்கின்றன.
தாவரம் பயன்படுத்துதற்கு ஏதுவாக அம்மோனியா பிறகு அம்மோனியமாக (NH4+)மாற்றப்பட்டு வேர்முண்டுகளில், நிலைப்படுத்தப்படுகிறது.
இதன் மூலம் நைட்ரசன், இருபுற வெடிகனிகளின் வேர் முண்டுகளில் தாவரபுரதத்தின் உற்பத்தி மூலமான அமினோஅமிலங்களை நிலைப்படுத்துவதை அறியலாம். இதன் காரணமாகவெ இருபுற வெடிகனிகள் ஏனய தாவரங்களை விடவும் புரதச்சத்து மிகுந்தவையாக உள்ளன.
இருபுற வெடிகனி தாவரங்களின் இறந்த உடலங்கள் நைட்ரசன் மிகுந்த உரமாகப் பயன்படுகின்றன. சான்றாக, அறுவடையின் பிறகு எஞ்சியுள்ள தாவரக் கழிவுகளில் அமினோ அமிலங்கள் உள்ளன. இவை நைட்ரேட்டுகளாக(NO3-) மாற்றப்பட்டு, தாவரங்களுக்கு உரமாக பயன்படுத்தப்படுகின்றன.
வேர்க்கடலை இருபுற வெடிகனியின் உற்பத்தி
கருவுறுதல் நிகழ்ச்சிக்குப் பிறகு. அராக்கிசு ஃகைபோசியா (Arachis hypogaea) தாவரமலரின் சூற்பைக் காம்பு, ஆக்கத்திசுவாக மாறி, வளர்ச்சி அடைந்து, கருவுற்ற சூற்பையை மண்ணிற்குள் செலுத்துகிறது. எனவே, வேர்க்கடலை மண்ணிற்கு அடியில் உற்பத்தியாகிறது.
பொருளாதாரப் பயன்கள்
கீழ்க்கண்ட இருபுற வெடிக்கனியின் சிற்றினங்களால், நமது அன்றாட வாழ்வின் புரதச்சத்து தேவை பூர்த்தியாகி, வாழ்க்கையும் சீராக்குகிறது.
இருபுற வெடிக்கனிகளின் சமையல் வகைப்பட்டியல்
• 3;font-style:
வெளி இணைப்புக்கள்
பகுப்பு:அவரையினங்கள் பகுப்பு:கனியமைப்பியல் பகுப்பு:காய்கறிகள்
அங்காடிப்புறம் ஊராட்சி
கேரளத்தின் மலப்புறம் மாவட்டத்தில் உள்ள பெரிந்தல்மண்ண வட்டத்தில் அங்காடிப்புறம் ஊராட்சி அமைந்துள்ளது. இது மங்கடை மண்டலத்திற்கு உட்பட்டது. இந்த ஊராட்சி 36.94 சதுர கிலோமீட்டர் பரப்பளவில் அமைந்துள்ளது.
சான்றுகள்
பகுப்பு:மலப்புறம் மாவட்டத்தில் உள்ள ஊர்களும் நகரங்களும்
குதுப் மினார் வளாகம்
குதுப் மினார் வளாகம் (Qutb Minar complex) என்பது இந்தியாவில் தில்லியில் உள்ள மெக்ராலியில் உள்ள தில்லி சுல்தானகத்தின் நினைவுச்சின்னங்கள் மற்றும் கட்டிடங்கள் ஆகும். இந்த வளாகத்தில் உள்ள குதுப் மினார் "வெற்றி கோபுரம்" என்றும், சூபி மதத்துறவி குவாஜா குத்புதீன் பக்தியார் காக்கியின் பெயரிடப்பட்டது. இதன் கட்டமைப்பு குதுப்-உத்-தின் ஐபக் என்பவரால் தொடங்கப்பட்டது. பின்னர் அவர் மம்லூக்கிய வம்சத்தின் (குலாம் வான்ஷ்) டெல்லியின் முதல் சுல்தானானார். கட்டுமானத்தை அவரது வாரிசான சம்சுத்தின் இல்த்துமிசு (அல்தமாஷ் எனவும் அறியப்படுகிறார்), இறுதியாக கி.பி 1368 இல் துக்ளக் வம்சத்தைச் சேர்ந்த (1320-1412) டெல்லியின் சுல்தானான பிரோசு சா துக்ளக் அவர்களால் நிறைவு செய்யப்பட்டது. குபத்-உல்-இஸ்லாம் மசூதி பின்னர் குவாதத்-உல் இஸ்லாத்தில் சிதைக்கப்பட்டது. இது குதுப் மினாருக்கு அடுத்ததாக நிற்கிறது.
துக்ளக்குகள், அலாவுதீன் கில்சி மற்றும் பிரித்தானியர்கள் உட்பட பல ஆட்சியாளர்கள் இந்த வளாகத்தில் கட்டமைப்புகளைச் சேர்த்தனர். குதுப் மினார் மற்றும் குவ்வத் உல்-இஸ்லாம் மசூதி தவிர, இந்த வளாகத்தில் உள்ள மற்ற கட்டுமானங்களில் அலாய் தர்வாசா வாயில், அலாய் மினார் மற்றும் இரும்புத் தூண் ஆகியவை அடங்கும். குவ்வத் உல்-இஸ்லாம் மசூதி 27 பழைய சமண கோவில்களை அழித்த பின்னர் கட்டப்பட்டது. மேலும், இந்த வளாகத்திற்குள் இல்துமிசு, அலாவுதீன் கில்சி மற்றும் இமாம் ஜமீன் ஆகியோரின் கல்லறைகளும் உள்ளன.
இன்று, அருகிலுள்ள பகுதி பால்பனின் கல்லறை உட்பட பல பழைய நினைவுச்சின்னங்களுடன் பரவியுள்ளது. இது இந்திய தொல்பொருள் ஆய்வு மையத்தால் (ஏ.எஸ்.ஐ) மெக்ராலி தொல்பொருள் பூங்காவாக உருவாக்கப்பட்டது. கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளை இந்தப் பூங்காவில் சுமார் 40 நினைவுச்சின்னங்களை மீட்டெடுத்துள்ளது. நவம்பர்-டிசம்பர் மாதங்களில் நடைபெறும் வருடாந்திர 'குதுப் திருவிழா'வின் இடமாகவும் இது உள்ளது. இதில் கலைஞர்கள், இசைக்கலைஞர்கள் மற்றும் நடனக் கலைஞர்கள் மூன்று நாட்களுக்கு மேல் நிகழ்ச்சிகளை நிகழ்த்துகிறார்கள். 2006 ஆம் ஆண்டில் 3.9 மில்லியன் பார்வையாளர்களை ஈர்த்த குதுப் மினார் வளாகம், தாஜ்மஹால் விட அந்த ஆண்டில் இந்தியாவின் அதிகம் பார்வையிடப்பட்ட நினைவுச் சின்னமாகும்.
அலாய் தர்வாசா
வலது|thumb| [[அலாவுதீன் கில்சி கட்டிய அலாய் தர்வாசாவின் நுழைவு வளைவில் உள்ள கல்வெட்டு, ]] அலாய் தர்வாசா குவ்வத்-உல்-இஸ்லாம் மசூதியின் தெற்குப் பக்கத்திலிருக்கும் ஒரு முக்கிய நுழைவாயில் ஆகும். கி.பி 1311 இல் தில்லியின் இரண்டாவது கில்சி சுல்தான் அலாவுதீன் கில்சி அவர்களால் கட்டப்பட்டது. அவர் கிழக்குப் பக்கத்திலுள்ள தூண்களுக்கு ஒரு சபையையும் சேர்த்தார். குவிமாட நுழைவாயில் சிவப்பு மணற்கல் மற்றும் பொறிக்கப்பட்ட வெள்ளை பளிங்கு அலங்காரங்கள், நாஸ்க் எழுத்துக்களில் உள்ள கல்வெட்டுகள், ஒட்டப்பட்ட கல் திரைகள் மற்றும் அதில் பணியாற்றிய துருக்கிய கைவினைஞர்களின் குறிப்பிடத்தக்க கைவினைத்திறனைக் காட்டுகிறது. இஸ்லாமிய கட்டிடக்கலை கொள்கைகளை அதன் கட்டுமானத்திலும் அலங்காரத்திலும் பயன்படுத்திய முதல் கட்டிடம் இதுவாகும்.
அடிமை வம்சம் உண்மையான இஸ்லாமிய கட்டிடக்கலை பாணிகளைப் பயன்படுத்தவில்லை. தவறானகுவிமாடங்களையும் தவறான வளைவுகளையும் பயன்படுத்தியது. இது இந்தியாவில் முதல் உண்மையான வளைவுகள் மற்றும் உண்மையான குவிமாடங்களின் ஆரம்ப எடுத்துக்காட்டு அலாய் தர்வாஸாவை உருவாக்குகியது. இது தில்லி சுல்தானகத்தின் காலத்தில் கட்டப்பட்ட மிக முக்கியமான கட்டிடங்களில் ஒன்றாக கருதப்படுகிறது. தாமரை மொட்டுகள் என அடையாளம் காணப்பட்ட அதன் கூர்மையான வளைவுகள் மற்றும் விளிம்புகளின் முனையுடன், இது குவாவத்-உல்-இஸ்லாம் மசூதிக்கு ஒரு நுழைவாயிலாக செயல்பட்டது.
குதுப் மினார்
thumb| குத்வார்-உல்-இஸ்லாம் மசூதிக்கான நுழைவாயில் குதுப் மினார் மற்றும் அலாய் தர்வாசா குதுப் மினார் ஆப்கானிஸ்தானில் உள்ள ஜாம் மினாரால் ஈர்க்கப்பட்டுள்ளது. இது ஆரம்பகால ஆப்கானிய கட்டிடக்கலைக்கு ஒரு முக்கிய எடுத்துக்காட்டாகும். இது பின்னர் இந்தோ-இஸ்லாமிய கட்டிடக்கலையாக உருவானது. குதுப் மினார் 72.5 மீட்டர் (239 அடி) உயரத்தில் ஐந்து தனித்தனி மாடிகளைக் கொண்டுள்ளது. ஒவ்வொன்றும் அலங்கரிக்கப்பட்ட பெட்டகத்தை சுமந்து செல்லும் ஒரு முன்பகுதியால் குறிக்கப்பட்டுள்ளது. அடிவாரத்தில் 14.3 மீட்டர் விட்டம் முதல் மேலே 2.7 மீட்டர் வரை 379 படிகள் உயரம் கொண்டுள்ளது. சுற்றியுள்ள கட்டிடங்கள் மற்றும் நினைவுச்சின்னங்களுடன் இது யுனெஸ்கோ உலக பாரம்பரிய தளமாக பட்டியலிடப்பட்டுள்ளது.
வெளி இணைப்புகள்
பகுப்பு:இந்தியாவில் உள்ள உலக பாரம்பரியக் களங்கள் பகுப்பு:தில்லியில் உள்ள பள்ளிவாசல்கள் பகுப்பு:இசுலாமியக் கட்டிடக்கலை பகுப்பு:தில்லியில் உள்ள கட்டிடங்கள் பகுப்பு:Coordinates on Wikidata
வாழை ஆராய்ச்சி நிலையம், கண்ணாரா
வாழை ஆராய்ச்சி நிலையம், கண்ணாரா (Banana Research Station, Kannara) இந்தியாவின் கேரளா மாநிலம் திருச்சூர் மாவட்டத்தில் உள்ள கண்ணாராவில் இயங்கிவரும் வாழை ஆராய்ச்சி நிலையமாகும். கேரள விவசாயப் பல்கலைக்கழகம், மத்திய மண்டலத்தின் கட்டுப்பாட்டின் கீழ் இந்த ஆராய்ச்சி நிலையம் செயல்படுகிறது.
வாழை மற்றும் அன்னாசிப் பழங்கள் தொடர்பான ஆய்வுகளை மேற்கொள்ளும் நோக்கில் இந்நிலையம் 1963 ஆம் ஆண்டில் நிறுவப்பட்டது. இந்திய வேளாண் ஆராய்ச்சிக் குழுமத்தின் ஒருங்கிணைந்த, வழிநடத்தல் மற்றும் மேலாண் ஆய்வு திட்டத்துடன் இணைக்கப்பட்டு வாழை ஆராய்ச்சி நிலையச் செயல்பாடுகள் 1970 ஆம் ஆண்டுவரை நடைபெற்றன. 1972 இல் கேரள விவசாய பல்கலைக்கழகம் தொடங்கப்பட்ட பிறகு இச்செயல்பாடுகள் முழுவதையும் பல்கலைக்கழகம் எடுத்துக் கொண்டது.
2011 ஆம் ஆண்டில் இந்நிறுவனம் திசு வளர்ப்பு முறையில் வாழைப் பண்ணை அமைத்து வெற்றி கண்டது.
ஆய்வுகூடக் கருவி
ஆய்வுக்கூடக் கருவி என்பது ஆய்வுகூடமொன்றில் அறிவியலாளர்கள் அல்லது அறிவியல் மாணவர்கள் ஆய்வுகளுக்காகப் பயன்படுத்துகின்ற கருவிகள் அல்லது சாதனங்களைக் குறிக்கும். இவற்றுள், பாடசாலை ஆய்வுகூடங்களில் பயன்படும் எளிமையான கருவிகளிலிருந்து உயர்நிலை ஆய்வுகள் நடத்தப்படுகின்ற பெரிய ஆய்வுகூடங்களில் காணப்படும் சிக்கல்தன்மை கொண்ட சாதனங்கள் வரை உள்ளடங்குகின்றன. பன்சன் சுடரடுப்பு, நுண்நோக்கி, கலோரிமானி போன்றன பொதுவாக ஆய்வுகூடங்களில் காணப்படக்கூடிய கருவிகளாகும்.
பிற கருவிகள்
பகுப்பு:ஆய்வுகூடம்
நைட்ரிக் ஆக்சைடு
நைட்ரிக் ஆக்சைடு (Nitric oxide) (அல்லது நைத்திரசன் மோனாக்சைடு), என்னும் மூலக்கூற்றின் வேதிவாய்பாடு:NO. கட்டற்ற மூலக்கூறான நைட்ரிக் ஆக்சைடு வேதியியல் தொழிற்கூடங்களில் ஒரு முக்கியமான வினை இடைப்பொருளாக உள்ளது. தானுந்து இயந்திரங்கள், படிம எரிபொருள் மின் உற்பத்தி நிலையம் ஆகியவற்றில் எரிபொருட்கள் காற்றில் எரியும்போது நைட்ரிக் ஆக்சைடு உடன் விளைபொருளாக உருவாகிறது. இடி, மின்னல், புயலின் போது ஏற்படும் மின்கசிவுகளினால் இயற்கையாக உருவாகிறது. பாலூட்டிகளில் பல உடலியக்க, நோய்க்குரிய செயற்பாடுகளில் நைட்ரிக் ஆக்சைடு ஒரு முக்கியமான உயிரணு சமிக்ஞை மூலக்கூறாக உள்ளது.
பரவளையவுரு
கணிதத்தில் பரவளையத்திண்மம் அல்லது பரவளையவுரு ( paraboloid) என்பது ஒரு சிறப்பு வகையான இருபடிப் பரப்பாகும் (quadric surface). இதில் நீள்வட்டப் பரவளையவுரு மற்றும் அதிபரவளையப் பரவளையவுரு என இரு வகைப்பாடுகள் உள்ளன.
நைட்ரிக் ஆக்சைடு
மேற்கோள்கள்
பகுப்பு:உயிர்வேதியியல் பகுப்பு:ஆக்சைடுகள் பகுப்பு:நைதரசன் சேர்மங்கள் பகுப்பு:கனிம நைதரசன் சேர்மங்கள் பகுப்பு:தனி உறுப்புகள் பகுப்பு:நைட்ரசன் ஆக்சைடுகள்
பரவளையவுரு
நீள்வட்டப் பரவளையவுரு நீள்வட்டமான கிண்ணவடிவில் அமையும். இதற்கு ஒரு பெரும அல்லது சிறுமப் புள்ளி இருக்கலாம். x, y, z எனும் மூன்று அச்சுக்களைக் கொண்ட பொருத்தமான ஆள்கூற்று முறைமையில், இதன் சமன்பாடு :
இங்கு a, b இரண்டும் முறையே x-z, y-z தளங்களில் இவ்வுருவின் வளைவினைத் தீர்மானிக்கும் மாறிலிகள் ஆகும். இந்த நீள்வட்டப் பரவளையவுரு மேல்நோக்கித் திறந்திருக்கும்.
அதிபரவளைய பரவளையவுரு சேண வடிவில் அமைந்ததொரு இரட்டைக் கோடிட்டப் பரப்பாகும். x, y, z எனும் மூன்று அச்சுக்களைக் கொண்ட பொருத்தமான ஆள்கூற்று முறைமையில், இதன் சமன்பாடு :
பண்புகள்
a = b எனில், நீள்வட்டப் பரவளையவுரு ஒரு பரவளையச் சுழலுருவாக இருக்கும் (அதாவது ஒரு பரவளையத்தை அதன் அச்சைப் பொறுத்து சுழற்றுவதால் கிடைக்கும் திண்மம்.)
இந்த வடிவம் பரவளைய எதிரொளிப்பிகள், வானலைக் கும்பா ஆகியவற்றில் பயன்படுத்தப்படுகிறது. நீர்ம ஆடித் தொலைநோக்கிகளில் பயன்படும் சுழலும் நீர்மப் பரப்பு இவ்வடிவமுடையது. இவ்வடிவம் வட்ட பரவளையவுரு எனவும் அழைக்கப்படுகிறது. ஒளி மூலத்திலிருந்து குவியம் வழிச்செல்லும் ஒளிக்கதிர்கள், ஆடியில் பட்டு இணையான ஒளிக்கதிர்களாகப் எதிரொளிக்கப் படுகின்றன. அதேபோல் இணையான ஒளிக்கதிர்கள் ஆடியில் பட்டு எதிரொளிப்பால் குவியத்தின் வழிச் செல்கின்றன. இது ஒளி அலைகளுக்கு மட்டுமல்லாது மற்ற அலைகளுக்கும் பொருந்தும். இக்கொள்கையே பரவளைய எதிரொளிப்பியிலும் வானலைக் கும்பாக்களிலும் பயன்படுகிறது.
அதிபரவளைய பரவளையவுரு
அதிபரவளைய பரவளையவுரு ஒரு இரட்டைக் கோடிடப்பட்ட பரப்பு. இதில் இருவகையான கோடுகள் அமைந்துள்ளன. அவை இரண்டும் ஒன்றுக்கொன்று வெட்டாக் கோடுகள் கொண்டவை. ஒவ்வொரு வகையிலும் அதிலுள்ள கோடுகள் ஒரு பொதுத் தளத்திற்கு இணையாக இருக்கும். ஆனால் அவைகளுக்குள்ளாக இணையாக இரா.
வளைவு
இவ்விரண்டு வளைவுகளும் நேர்மதிப்புடையவை; ஆதிப்புள்ளியில் பெரும மதிப்புடையவை. மேலும் நீள்வட்டப் பரவளையவுருவின் மேற்பரப்பிலுள்ள ஒரு புள்ளியானது ஆதிப்புள்ளியிலிருந்து விலகிச் செல்ல செல்ல அப்புள்ளியில் வளைவின் மதிப்புக் குறைந்து கொண்டே வந்து, புள்ளி ஆதியிலிருந்து முடிவிலாத் தூரத்தில் அமையும் போது வளைவின் மதிப்பு பூச்சியத்தை நெருங்கும்.
மேற்கோள்கள்
பகுப்பு:வடிவவியல் வடிவங்கள்
ஸ்டெல் ஹகாஸ்
ஸ்டெல் ஹகாஸ்  ( Stell Haggas , பிறப்பு: ஏப்ரல் 18, 1856, இறப்பு: மார்ச்சு 14 1926), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 34 முதல்தர துடுப்பாட்டப் போட்டிகளில் கலந்து கொண்டுள்ளார். 1878-1885 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஸ்டெல் ஹகாஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 24, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1856 பிறப்புகள் பகுப்பு:1926 இறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:லன்காசையர் துடுப்பாட்டக்காரர்கள்
யாகோபசு காப்தேயன்
யாகோபசு கார்னீலியசு காப்தேயன் (Jacobus Cornelius Kapteyn) (ஜனவரி 19, 1851, பார்ன்வெல்டு, ஜெல்டெர்லாந்து - ஜூன் 18, 1922) ஒரு நெதர்லாந்து டச்சு வானியலாளர் ஆவார். இவர் பால்வெளி குறித்து விரிவான ஆய்வுகள் நடத்தியுள்ளார். இவர் பால்வெளிச் சுழற்சிக்கான சான்றைக் கண்டறிந்தார்.
வாழ்க்கை
காப்தேயன் பார்ன்வெல்டில் ஜெர்ட்டுக்கும் எலிசபெத்துக்கும் (கூமான்சு காப்தேயன் எனப்பட்டவர்) மகனாகப் பிறந்தார். இவர் 1868 இல் உட்ரெச்ட் பல்கலைக்கழகத்தில் இயற்பியலும் கணிதவியலும் கற்க சேர்ந்தார். இவர் 1875 இல் தன் ஆய்வுரையை முடித்த பிறகு, இலெய்டன் வான்காணகத்தில் சேர்ந்து பணிபுரிந்தார். பின்னர் குரோனிங்கன் பல்கலைக்கழகத்தில் வானியல், கோட்பாட்டு இயக்கவியல் துறையில் பேராசிரியரானார். இங்கு இவர் 1921 இல் ஓய்வு பெறும்வரை பணியாற்றினார். இவர் 1888 இல் நெதர்லாந்து அரசு கலை, அறிவியல் கல்விக்கழகத்தில் உறுப்பினர் ஆனார்.
இவர் 1896 க்கும் 1900 க்கும் இடையில் வான்காணக உதவியின்றியே, டேவிட் ஜில் படம்பிடித்த ஒளிப்படத் தட்டுகளை ஆய்வு செய்து அளக்க தன்னார்வமாக முன்வந்தார். ஜில் தெற்கு அரைக்கோள விண்மீன்களின் ஒளிப்பட அளக்கையை நன்னம்பிக்கை முனை அரசு வான்காணகத்தில் நடத்திக் கொண்டிருந்தார். இந்தக் கூட்டாய்வு முடிவுகள் நன்னம்பிக்கைமுனை ஒளிப்பட ஆய்வு முடிவுகள் என வெளியிடப்பட்டன. இதில் தெற்கு அரைக்கோளத்தில் உள்ள 454,875 விண்மீன்களின் இருப்பும் பருமையும் பட்டியல் இடப்பட்டன.
இப்பணியின் பகுதியாக 1897 இல் இவர் காப்தேயன் விண்மீனைக் கண்டுபிடித்தார். இது 1916 இல் பர்னார்டு விண்மீன் கண்டுபிடிக்கும் வரை மற்ற எந்த விண்மீனையும் விட மிக உயர்ந்த இயக்கம் வாய்ந்ததாக அமைந்தது.
காப்தேயன் 1904 இல் விண்மீன்களின் இயல்பு இயக்ககத்தை ஆய்வு செய்து அவை அவர் சம காலத்தில் கருதியதைப் போல தம் போக்கில் கண்டபடி இயங்கவில்லை என அறிவித்தார்; மாறாக விண்மீன்களை ஏறக்குறைய எரெதிராக இயங்கும் இரண்டுவகை ஓடைகளாகப் பிரிக்கலாம் என்றார். ஆனால் நம் பால்வழி சுழல்வதை நிறுவும் முதல் சான்றாக காப்திகேயனின் தரவுகள் அமைந்தமை பின்னர் உணரப்பட்டது. இத்தரவுகள் அறுதியாக பெர்ட்டில் இலிண்ட்பிளாடும் ஜான் ஊர்த்தும் பால்வெளி சுழற்சியைக் கண்டுபிடிக்க வழிவகுத்தன.
வெவ்வேறு திசைகளில் இயங்கும் விண்மீன்களை எண்ணி பால்வழியில் அமையும்விண்மீன்களின் பரவலை அறியும் பேராய்வுத் திட்டம் ஒன்றை 1906 இல் தொடங்கினார். இத்திட்டம் விண்கோளத்தில் 206 வட்டாரங்களில் விண்மீன்களின் தோற்றப் பருமை, கதிர்நிரல்வகை, ஆர விரைவு, இயல்பு இயக்கம் ஆகிய அளபுருக்களைக் கண்டறிய முனைந்த்து. இப்பெருந்திட்டம் தான் வானியலில் ஒருங்கிணைத்த முதல் புள்ளியியல் பகுப்பாய்வு ஆக விளங்கியது. இப்பணிக்கு நாற்பது நோக்கீட்டகங்களின் ஒத்துழைப்பு தேவைப்பட்டது.